Башҡортостан Республикаһында һәм Рәсәйҙә юғары профессиональ медицина белем биреүҙе мәғлүмәтләштереү этабы профессор Ш. Х. Ганцев исеме менән бәйле. 2000 йылда ул Рәсәйҙең баш онкологы, Рәсәй медицина фәндәре академияһы академигы В. И. Чиссов менән берлектә, Башҡортостан кимәлендә (Башҡортостан Республикаһының фән һәм техника өлкәһендәге дәүләт премияһы) һәм Рәсәй Федерацияһының онкология буйынса Проблемалы уҡытыу-методик эштәре комиссияһы кимәлендә юғары баһа алған «Онкология» мультимедия дәреслеге нәшер итә, мультимедиялы пособиелар, онкология буйынса тестар сығара. Ш. Х. Ганцев, юғары өҫтәмә профессиональ белем биреү системаһы өсөн онкология профиле буйынса Рәсәйҙә иң яҡшы медицина уҡыу баҫмалары иҫәбенә ингән бер нисә китап авторы булып тора. Ул «Онкология» дәреслеге авторы (2004 һәм 2006 йылдарҙа нәшер ителгән).